CELEX: 11979H/PRO/06
Language: el
Date: 1979-05-28 00:00:00
Title: Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Πρωτόκολλο αριθ. 6, περί της ανταλλαγής γνώσεων με την Ελληνική Δημοκρατία στον τομέα της πυρηνικής ενεργείας

Avis juridique important

|

11979H/PRO/06

Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Πρωτόκολλο αριθ. 6, περί της ανταλλαγής γνώσεων με την Ελληνική Δημοκρατία στον τομέα της πυρηνικής ενεργείας  

Επίσημη Εφημερίδα αριθ. L 291 της 19/11/1979 σ. 0176

ΠΡΑΞΗ περί των όρων προσχωρήσεως της Ελληνικής Δημοκρατίας και των προσαρμογών των συνθηκών - Πρωτόκολλο αριθ.6 - περί των ανταλλαγών γνώσεων με την Ελληνική Δημοκρατία στον τομέα της πυρηνικής ενεργείας(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979.Αρθρο 11. Από της προσχωρήσεως, οι γνώσεις που ανακοινούνται στα Κράτη μέλη, τα πρόσωπα και τις επιχειρήσεις σύμφωνα με το άρθρο 13 της συνθήκης ΕΚΑΕ, τίθενται στη διάθεση της Ελληνικής Δημοκρατίας, η οποία προβαίνει σε περιορισμένη διάδοσή τους στην επικράτειά της, υπό τους όρους που προβλέπονται στο προαναφερθέν άρθρο.2. Από της προσχωρήσεως, η Ελληνική Δημοκρατία θέτει στη διάθεση της Ευρωπαϊκής Κοινότητος Ατομικής Ενεργείας τις γνώσεις περιορισμένης διαδόσεως οι οποίες αποκτήθηκαν στον πυρηνικό τομέα στην Ελλάδα, εφ’ όσον δεν πρόκειται περί καθαρώς εμπορικών εφαρμογών. Η Επιτροπή ανακοινώνει τις γνώσεις αυτές στις επιχειρήσεις της Κοινότητος, υπό τους όρους που προβλέπονται στο προαναφερθέν άρθρο.3. Οι πληροφορίες αυτές αφορούν κυρίως:- τις μελέτες περί της εφαρμογής των ραδιοϊσοτόπων στους ακόλουθους τομείς: ιατρική, γεωργία, εντομολογία, προστασία του περιβάλλοντος·- την εφαρμογή των πυρηνικών τεχνικών στην αρχαιομετρία·- την ανάπτυξη των συσκευών ιατρικής ηλεκτρονικής·- την ανάπτυξη των μεθόδων διερευνήσεως ραδιενεργών μεταλλευμάτων.Αρθρο 21. Στους τομείς στους οποίους η Ελληνική Δημοκρατία θέτει γνώσεις στη διάθεση tgr Κοινότητος, οι αρμόδιοι οργανισμοί παραχωρούν κατόπιν αιτήσεως άδειες υπό εμπορικούς όρους στα Κράτη μέλη, τα πρόσωπα και τις επιχειρήσεις της Κοινότητος, εφ’ όσον κατέχουν αποκλειστικά δικαιώματα επί διπλωμάτων ευρεσιτεχνίας κατατεθειμένων στα Κράτη μέλη της Κοινότητος, και εφ’ όσον δεν έχουν, έναντι τρίτου, καμία υποχρέωση ή δέσμευση να παραχωρήσουν ή να προτείνουν την παραχώρηση αποκλειστικής ή μερικώς αποκλειστικής αδείας επί των δικαιωμάτων των διπλωμάτων αυτών.2. Αν έχει παραχωρηθεί μία αποκλειστική ή μερικώς αποκλειστική άδεια, η Ελληνική Δημοκρατία ενθαρρύνει και διευκολύνει την παραχώρηση με εμπορικούς όρους, περαιτέρω αδειών στα Κράτη μέλη, στα πρόσωπα και επιχειρήσεις της Κοινότητος από τους κατόχους των αδειών αυτών.Η παραχώρηση τέτοιων αποκλειστικών ή μερικώς αποκλειστικών αδειών γίνεται επί κανονικής εμπορικής βάσεως.